NORAKSTS

|  |  |
| --- | --- |
| 28.02.2019. | Nr.2/28 |

**dzīvokļa īpašuma staļģenes ielā 44-14, jelgavā,**

**atsavināšana**

Dzīvokļa īpašums ar kadastra numuru 09009029507 Staļģenes ielā 44-14, Jelgavā (turpmāk – Dzīvokļa īpašums), kas sastāv no dzīvokļa Nr.14 (telpu grupas kadastra apzīmējums 09000160918001014, viena istaba ar krāsns apkuri, kopējā platība 20,2 m2) un tam piekrītošajām kopīpašuma 202/5217 domājamām daļām no būvēm (būvju kadastra apzīmējums 09000160918001, 09000160918002, 09000160918004) un zemes (kadastra numurs 09000160918), ir reģistrēts Jelgavas pilsētas zemesgrāmatas nodalījumā Nr.6032-14 uz Jelgavas pilsētas pašvaldības vārda.

Dzīvokļa īpašums nav izīrēts, jo tas nav derīgs dzīvošanai, tajā nepieciešams veikt remontdarbus, kā arī veikt finansiālus ieguldījumus dzīvojamās mājas Staļģenes ielā 44, Jelgavā, kopīpašuma daļu remontam.

Ņemot vērā to, ka likuma “Par palīdzību dzīvokļa jautājumu risināšanā” 16.panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai, Jelgavas pilsētas domes Dzīvokļu komisija 2018.gada 16.maijā pieņēma lēmumu Nr.5/9.1. “Pašvaldības dzīvojamās telpas Staļģenes ielā 44-14, Jelgavā nodošana atsavināšanai”.

 Saskaņā ar Publiskas personas mantas atsavināšanas likuma (turpmāk - Atsavināšanas likums) 4.panta pirmo daļu, atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai tās funkciju nodrošināšanai.

 Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2019.gada 1.februārī nekustamā īpašuma vērtētājs Guntars Pugejs (Latvijas īpašumu vērtētāju asociācijas Kompetences sertifikāts nekustamā īpašuma vērtēšanai Nr.79, derīgs līdz 2019.gada 16.jūnijam) novērtēja Dzīvokļa īpašumu un noteica tā vērtību 1900 *euro.*

Valsts zemes dienesta Nekustamā īpašuma Valsts kadastra informācijas sistēmā Dzīvokļa īpašuma vērtība ir noteikta 1596 *euro*.

Atsavināšanas likuma 3.panta pirmās daļas 1.punktā noteikts, ka pašvaldības nekustamo īpašumu var atsavināt, pārdodot to izsolē.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt ilgāks par pieciem gadiem.

2019.gada 6.februārī Jelgavas pilsētas pašvaldības īpašuma atsavināšanas komisija Dzīvokļa īpašumam noteica: nosacīto cenu 2000 *euro*, izsoles soli 100 *euro*, nodrošinājumu – 200 *euro*, reģistrācijas maksu – 50*euro*, izpirkuma termiņu – 5 gadus.

Izvērtējot iepriekš minēto un ņemot vērā Dzīvokļa apsaimniekošanas un uzturēšanas izmaksu lietderības apsvērumus, pamatojoties uz likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 1.punktu, 4.panta otro daļu, 8.pantu, 15.pantu, 36.panta pirmo un trešo daļu, Dzīvokļa īpašuma likuma 2.panta pirmo un otro daļu, Jelgavas pilsētas domes Dzīvokļu komisijas 2018.gada 18.aprīļa lēmumu Nr.5/9.1. “Pašvaldības dzīvojamās telpas Staļģenes ielā 44-14, Jelgavā nodošana atsavināšanai” un Jelgavas pilsētas pašvaldības īpašuma atsavināšanas komisijas 2019.gada 6.februāra lēmumu Nr.2/6 “Dzīvokļa īpašuma Staļģenes ielā 44-14, Jelgavā, atsavināšana”,

**JELGAVAS PILSĒTAS DOME NOLEMJ:**

1. Nodot atsavināšanai Jelgavas pilsētas pašvaldībai piederošo dzīvokļa īpašumu ar kadastra numuru 09009029507 Staļģenes ielā 44-14, Jelgavā, kas sastāv no dzīvokļa Nr.14 (telpu grupas kadastra apzīmējums 09000160918001014, kopējā platība 20,2 m2) un tam piekrītošajām kopīpašuma 202/5217 domājamām daļām no būvēm (būvju kadastra apzīmējums 09000160918001, 09000160918002, 09000160918004) un zemes (kadastra numurs 09000160918), pārdodot to atklātā mutiskā izsolē ar augšupejošu soli.
2. Noteikt dzīvokļa īpašuma Staļģenes ielā 44-14, Jelgavā, pārdošanas nosacīto cenu (izsoles sākumcenu) 2000 *euro*, izsoles soli 100*euro*, nodrošinājumu 200 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt dzīvokļa īpašuma Staļģenes ielā 44-14, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot dzīvokļa īpašuma Staļģenes ielā 44-14, Jelgavā, izsoli normatīvajos aktos noteiktajā kārtībā.
5. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī